**OPIS NAROČILA**

**INŽENIRSKE STORITVE ZA REKONSTRUKCIJO BRKINSKE CESTE**

1. SPLOŠNO

Predmet javnega naročila so "Inženirske storitve za rekonstrukcijo Brkinske ceste«, ki se oddaja v skladu z Zakon o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570) in [14/18](http://www.uradni-list.si/1/objava.jsp?sop=2018-01-0588), ZJN-3). Vsebina projekta je razvidna iz priloženega Opisa projekta, ki je sestavni del razpisne dokumentacije.

Direkcija Republike Slovenije za infrastrukturo je po pooblastilu izvedla skupno javno naročilo v imenu in za račun lokalnih skupnosti, Občine Divača, Občine Hrpelje Kozina in Občine Ilirska Bistrica. Pod pojmom naročnik v fazi javnega razpisa se pojmujejo vsi naročniki, ki oddajajo skupno javno naročilo Občina Divača, Občina Hrpelje Kozina in Občina Ilirska Bistrica in Direkcija Republike Slovenije za infrastrukturo.

V sklopu rekonstrukcije Brkinske ceste se bo vzporedno s cesto (v dolžini cca. 24 km) gradil tudi del povezovalnega vodovoda Rodik-Ilirska Bistrica (odseki vodovoda Harije-Tominje, Tominje-Pregarje, Pregarje-Rjavče in Rjavče-Artviže-Rodik). Gradnjo vodovoda poleg lokalne skupnosti sofinancirata tudi Republika Slovenija in Evropska unija iz Kohezijskega sklada.

Inženirske storitve se bodo izvajale pri projektu, katerega vsebina je opredeljena v naslednji dokumentaciji:

* PZI, Sanacija vozišča regionalne ceste III. Reda št. 940, odsek 3214 Zavrhek-Artviže-Pregarje, od km 10,750 do km 20,470 (Krasinvest d.o.o Sežana, št. proj. 17-020-031, februar 2019, investitor  Občina Hrpelje - Kozina in Občina Divača),
* PZI, Sanacija vozišča regionalne ceste III. Reda št. 940, odsek 3214 Zavrhek-Artviže-Pregarje, od km 20,470 do km 23,380 (Krasinvest d.o.o Sežana,  št. proj. 16-034-070, november 2018, investitor Občina Il Bistrica),
* PZI, Izvedbeni načrt rekonstrukcije ceste RT-940/3214 Zavrhek – Artviže – Pregarje in RT-940/3213 Pregarje – Tominje (v izdelavi)
* PZI, Povezovalni vodovod Ilirska Bistrica-Rodik, odsek Rjavče-Artviže-Rodik (Krasinvest d.o.o. Sežana, št. proj. 16-034-033, avgust 2016)
* PZI, Povezovalni vodovod Ilirska Bistrica-Rodik, odsek Pregarje-Rjavče (Krasinvest d.o.o. Sežana, št. proj. 16-034-019, julij 2016)
* PZI, Povezovalni vodovod Harije-Tominje, Tominje-Pregarje (v izdelavi)

Pregledne situacije so v prilogi Opisa naročila.

1. INTERNA NAVODILA NAROČNIKA

Ob uvedbi v delo bo inženir seznanjen s protokolom o načinu dela, pristojnostih in odgovornostih imenovane odgovorne osebe s strani naročnika ter načinu obveščanja le tega.

Glede na to, da ima naročnik Ministrstvo za infrastrukturo, Direkcija RS za infrastrukturo interna pravila in navodila za vodenje projektov, mora inženir še posebej skrbno pregledati interna navodila naročnika in pri delu ter poročanju spoštovati zahteve naročnika. Navedeno velja še zlasti za sledeče:

* Izvajati dela v skladu z »Navodili za izvajanje inženirskih storitev pri izvajanju investicijskih projektov na G + R cestah«, Direkcije RS za infrastrukturo z dne 19.04.2019 s prilogami in dopolnitvami (navodila št. 37165-6/2019) – Priloga 2 Opisa naročila
* Dela izvajati v skladu z navodili, vzorci in gradivi, ki so inženirju na voljo na spletni strani Direkcije RS za infrastrukturo (<http://www.di.gov.si/si/navodila_vzorci_gradiva_za_prevzem/>)
* Vse dokumente in listine označiti v skladu z navodili naročnika Direkcije RS za infrastrukturo, in sicer na prvi strani dopisov, v zgornjem desnem kotu navesti naročnikovo številko zadeve, v dokumentih poleg naziva projekta in ukrepa navajati tudi št. investicijskega projekta

Operacijo sofinancirata Republika Slovenija in Evropska unija iz Evropskega sklada za regionalni razvoj. Operacija se izvaja v okviru Operativnega programa za izvajanje evropske kohezijske politike v obdobju 2014-2020, prednostne naložbe 6.1. »Vlaganje v vodni sektor« in specifični cilj 2 »Gradnja javne infrastrukture za oskrbo s pitno vodo«.

Inženir mora pri svojem delu upoštevati navodila organa upravljanja za evropske strukturne sklade Službe Vlade RS za razvoj in evropsko kohezijsko politiko, in Kohezijskega sklada, vezana na projekte, ki se financirajo iz Evropskega sklada za regionalni razvoj. Inženir mora pri svojem delu upoštevati še zlasti določila:

* o označevanju operacij, informiranju in obveščanju javnosti,
* o hranjenju dokumentacije v zvezi z operacijo ter upoštevanju omejitev glede sprememb na operaciji,
* o dostopnosti dokumentacije operacije posredniškemu organu, organu upravljanja, organu za potrjevanje, revizijskemu organu ter drugim nadzornim organom in zagotavljanju ustrezne revizijske sledi,
* o seznanitvi s posledicami, ki bi nastale ob ugotovitvi dvojnega financiranja operacije, neupoštevanja veljavne zakonodaje in navodil v vseh postopkih izvajanja operacije

Pri gradbeni pogodbi bodo uporabljena splošna določila FIDIC:

* Pogoji gradbenih pogodb za gradbena in inženirska dela, ki jih načrtuje naročnik, 1.izdaja 1999, FIDIC rdeča knjiga) ali
* Pogoji pogodbe za obratno opremo, projektiranje in graditev za elektrotehnično in strojno obratno opremo in za gradbena in inženirska dela, ki jih načrtuje izvajalec (1. izdaja 1999, FIDIC rumena knjiga).

Ob uvedbi v delo bo Inženir seznanjen tudi z odločitvijo naročnika katera od zgoraj navedenih FIDIC knjig bo uporabljena.

1. OBVEZNOSTI INŽENIRJA

Inženir se obvezuje, da bo vsa dela po tej pogodbi opravljal vestno in po pravilih stroke ter v skladu z Zakonom o cestah, Gradbenim zakonom in drugimi predpisi, pri čemer mora skrbeti, da bo delo opravljeno ekonomično v okviru določil te pogodbe, z angažiranjem strokovno usposobljenih sodelavcev navedenih v ponudbi izvajalca in v skladu z dogovori med pogodbenima strankama.

Inženir mora pri svojem delu upoštevati vse zakone, podzakonske akte, tehnična navodila, priporočila, normative in druge predpise, ki veljajo v času sklenjene pogodbe z naročnikom.

Inženir je dolžan svetovati naročniku v celotnem postopku (priprava, predaja, kontrola) realizacije projekta. Med te aktivnosti sodijo predvsem vodenje, spremljanje, izvajanje, koordiniranje ter sodelovanje z občani, lokalnimi skupnostmi, državnimi organi, pri delu komisij ter pridobivanje eventualnih dodatnih mnenj, smernic, soglasij in dovoljenj pristojnih organov ter nosilcev javnih pooblastil ter pripraviti dokumenta za obveščanje javnosti in sodelovanje z javnostjo.

Inženir je dolžan svetovati naročniku tudi v postopkih vezanih na kohezijska sredstva, predvsem pri poročanju o napredku investicije.

* 1. UVEDBA INŽENIRJA V DELO

Inženir bo uveden v delo s predajo projektne dokumentacije s strani vodje investicijskega projekta.

* + 1. Okvirni terminski plan (OTP) in podrobni terminski plan (PTP) inženirskih storitev

Inženir mora v roku 14 dni po uvedbi v delo predložiti naročniku **okvirni terminski plan** **(OTP)** inženirskih storitev za izvedbo in uspešen zaključek prevzetih del ter z naročnikom usklajen plan porabe sredstev. Terminski plan se preda v pdf formatu.

Okvirni terminski plan mora vsebovati naslednja poglavja:

1. Dinamika porabe sredstev (finančni plan inženirske in izvajalske pogodbe)
2. Priprava RD za izvedbo gradbenih del
3. Izvedba javnega naročila za izbor izvajalca gradnje (z mejniki: pregled dokumentacije, izdaja sklepa o izboru, podpis pogodbe z izbranim izvajalcem)
4. Izdelava programa preiskav za izvedbo ZKK
5. Izvedba gradbenih del
6. Pregled izvedenih gradbenih del in predaja naročniku
7. Predaja dokumentacije v arhiv naročnika

Okvirni terminski plan mora biti izdelan tako, da bo dela mogoče izvesti v

V roku 14 dni po uvedbi izvajalca v delo se okvirni terminski plan uskladi s podrobnim terminskim in finančnim planom izvajalca del. Izdela se **podrobni terminski plan (PTP)**

Podrobni terminski plan mora vsebovati naslednja poglavja:

1. Dinamika porabe sredstev (finančni plan inženirske in izvajalske pogodbe)
2. Izvedba programa preiskav za izvedbo ZKK
3. Izvedba gradbenih del
4. Pregled izvedenih gradbenih del (tehnični in kvalitetni pregled)
5. Predaja objekta
6. Predaja dokumentacije v arhiv naročnika

Terminski plan in podrobni terminski plan potrdi vodja investicijskega projekta.

**Inženir mora v času izvajanja storitev terminske plane tekoče spremljati in jih po potrebi posodobiti**.

Do sprememb terminskega plana brez posledic za izvajalca in inženirja, lahko pride v naslednjih primerih:

* če naročnik zamuja z izpolnitvami svojih obveznosti po tej pogodbi in izvajalec, izključno zaradi te zamude naročnika, ne more nadaljevati z izpolnjevanjem svojih obveznosti po tej pogodbi,
* če je podaljšan rok za dokončanje del, nad katerimi izvajalec opravlja nadzor po tej pogodbi,
* zaradi višje sile,
* če naročnik naroči dodatno delo, v obsegu, ki utemeljuje spremembo roka,
* če inženir ali izvajalec ne prejme vseh tistih podatkov s strani naročnika, ki so potrebni za izvedbo predmetnega naročila,
* če nastopijo okoliščine višje sile, ki jo kot tako priznava sodna praksa ali okoliščine, ki jih naročnik ali izvajalec, čeprav sta ravnala z vso potrebno skrbnostjo, nista mogla pričakovati, se jim izogniti ali jih odvrniti,
* če državni organ, ki je za to pristojen, ne odloča v zakonskih rokih,
* v soglasju z naročnikom.

V zgoraj navedenih utemeljenih razlogih lahko inženir poda predlog za spremembo vmesnih mejnikov iz terminskega plana ali predlog za podaljšanje pogodbenega roka vendar najkasneje 30 dni pred iztekom pogodbe.

V kolikor inženir ne spremlja roka izvedbe projekta in bo podal predlog za podaljšanje pogodbenega roka oz. predlog za obračun po preteku investicijskega projekta, sklepanje aneksa in obračun nista več mogoča. Inženir v tem primeru storitve opravlja na svoje stroške.

Predlog za podaljšanje pogodbenega roka inženirske pogodbe se poda ločeno od predloga za podaljšanje izvajalske pogodbe za gradnjo.

* 1. SODELOVANJE V POSTOPKU JAVNEGA NAROČANJA

Razpisno dokumentacijo in oddajo javnega naročila za gradnjo rekonstrukcije Brkinske ceste in gradnjo vodovoda bo zagotovil naročnik.

Inženir sodeluje v postopkih javnega naročanja, ki so povezana in potrebna za realizacijo investicijskega projekta, naročila za izvedbo gradenj, za zunanjo kontrolo kakovosti, skladno z opisom projekta. Ključne naloge inženirja pri tem so priprava, usklajevanje in dopolnjevanje dokumentov za izvedbo javnih naročil:

* priprava predloga strokovnega dela razpisne dokumentacije, ki vključuje specifikacijo naročila,
* priprava predloga osnutka pogodbe (pogodbenega sporazuma) in posebnih pogojev pogodb FIDIC,
* sodelovanje pri preveritvi ponudb v delu, ki se nanašajo na izpolnjevanje zahtev glede strokovnega dela predmeta naročila,
* sodelovanje pri reševanju zahtevkov za revizijo.

Predstavnik inženirja je kot strokovnjak s področja predmeta naročila član strokovne komisije za vodenje postopka javnega naročila. Kot član strokovne komisije je pri svojem delu dolžan uporabljati sistem e-JN za elektronsko naročanje, ki je namenjen elektronski izmenjavi dokumentov v času izvedbe postopka oddaje JN. Zadolžitve in odgovornosti članov strokovnih komisij v postopkih javnih naročil, ki jih oddaja naročnik so podrobneje opredeljene v "Poslovniku za vodenje postopkov javnih naročil", ki je objavljen na spletni strani naročnika in je sestavni del razpisne dokumentacije za predmetno naročilo.

Predlog strokovnega dela razpisne dokumentacije, ki vključuje specifikacijo naročila mora inženir izdelati najkasneje v 30 dneh po uvedbi v delo.

Inženir mora najkasneje v 30 dneh po odpiranju ponudb pregledati ponudbeno dokumentacijo, podati poročilo o pregledu in podati predlog za poziv za dopolnitev ponudbe oz. predlog za izbor ponudnika.

* 1. STROKOVNI NADZOR NAD GRADNJO
     1. Splošno

Strokovni nadzor nad gradnjo ceste in vodovoda oziroma objektov iz opisa projekta mora biti skladen z veljavnimi predpisi s področja graditve objektov oziroma predpisi s področja javnih cest ter pogodbenimi določili.

V Opisu projekta so navedene ključne odgovorne osebe, vodja nadzora in odgovorni nadzorniki posameznih del, ki jih mora zagotavljati Inženir, za uspešno izvedbo pogodbenih obveznosti. Inženir je dolžan na svoje stroške zagotoviti vse potrebno za nemoteno, vestno in kvalitetno izvedbo inženirske storitve kamor sodi tudi morebitno angažiranje dodatnih strokovnjakov.

Imenovani vodja nadzora je odgovorni nadzornik nad gradnjo ceste.

Strokovno nadzorstvo morajo izvajati pooblaščeni inženirji, ki jih je izvajalec navedel v ponudbi. Spremembo vodje nadzora oz. odgovornega nadzornika posameznih del lahko izvajalec izvede samo s predhodnim pisnim soglasjem Naročnika. Spremembo odgovornega osebe lahko v primeru utemeljenih razlogov zahteva tudi Naročnik. V primeru spremembe bosta Naročnik in izvajalec sklenila aneks k pogodbi.

S strani vodje nadzora se zahteva prisotnost na gradbišču od uvedbe izvajalca v delo do zaključka gradnje na terenu kar se šteje za čas gradnje.

Pričakuje se, da bo vodja nadzora delo organiziral tako, da bodo odgovorni nadzornik posameznih del stalno prisotni na gradbišču v fazah gradnje za katere so odgovorni (npr. prevzem gradbene jame, temeljnih tal, armature, opaži, ravnost tal pred, med in po polaganju asfaltov, prevzem opreme, če je potrebno tudi pri proizvajalcu, ipd.).

Izvajalec nadzora in strokovnega svetovanja je odgovoren za koordinacijo aktivnosti tekom izvajanja pogodbe. Koordinacija in vsi pisni dokumenti potekajo v celoti v slovenskem jeziku in na način v skladu z »Navodili za izvajanje inženirskih storitev pri izvajanju investicijskih projektov na G + R cestah«, Direkcije RS za infrastrukturo z dne 19.04.2019 (navodilo št. 37165-6/2019) s prilogami in dopolnitvami, ki so Priloga 2 tega Opis naročila in so sestavni del razpisne dokumentacije za predmetno naročilo.

Strokovno usposobljeni sodelavci (vodja nadzora oz. odgovorni nadzorniki posameznih del, odgovorni koordinator za varstvo pri delu ...) morajo imeti pooblastila in imenovanja kot izhajajo iz te pogodbe, Zakona cestah, Gradbenega zakona in Zakona o varnosti in zdravju pri delu. Za objekte iz 18.člena Zakona o cestah se za imenovanje upošteva določila Pravilnika za izvedbo investicijskih vzdrževalnih del v javno korist na javnih cestah (Uradni list RS št. 07/2012).

Inženir zagotavljanja varnost in zdravje pri delu skladno z veljavnimi predpisi s tega področja, vključno s potrebnimi administrativno tehničnimi ter ostalimi opravili. Inženir mora imenovati koordinatorja za varnost in zdravje pri delu.

Inženir bo delavcem iz predhodnega odstavka za izvajanje s to pogodbo določenih aktivnosti izdal ustrezne sklepe o imenovanju. V primeru opustitve ukrepov, ki po tej pogodbi predstavljajo obveznost inženirja, le-ta odgovarja za škodo, ki bi z opustitvijo ukrepov oziroma aktivnosti nastala naročniku.

V primeru, da izvajalec zaupana mu dela izvede pomanjkljivo v nasprotju z veljavno zakonodajo oziroma z zamudo glede na terminski plan, mu bo naročnik pisno določil rok v katerem je izvajalec dolžan pomanjkljivosti odpraviti. Če izvajalec v določenem roku pomanjkljivosti v skladu s pripombami naročnika ne odpravi, mu naročnik za opravljeno delo ne prizna plačila in lahko tudi prekine pogodbo.

Vse naloge inženirja in vodje nadzora oziroma odgovornega nadzornika posameznih del se kot sestavni del inženirske storitve izvajajo za vse faze, od uvedbe izvajalca del v delo do pridobitve dovoljenja za izročitev ceste, cestnega odseka ali cestnega objekta v neomejeno uporabo oziroma do pridobitve uporabnega dovoljenja.

Inženir je dolžan v okviru prevzetih inženirskih storitev izvesti vse potrebno za celotno izvedbo teh opravil in popolno realizacijo projekta ne glede na to, ali so te storitve eksplicitno navedene ali ne, za kar pa mora pridobiti soglasje naročnika.

~~Pravočasno pisno obvestilo naročnika: o dokončanju del, pred iztekom dovoljenja za začasno omejeno uporabo ceste, cestnega odseka ali cestnega objekta, pred iztekom poizkusnega obratovanja, pred iztekom dovoljenja za začasno uporabo ceste ali pred iztekom druge smiselno enake odločbe, predstavlja bistveno sestavino inženirske storitve.~~

Izvajalec je dolžan pravočasno pisno obvestilo naročnika: o dokončanju del, pred iztekom dovoljenja za začasno omejeno uporabo ceste, cestnega odseka ali cestnega objekta, pred iztekom poizkusnega obratovanja, pred iztekom dovoljenja za začasno uporabo ceste ali pred iztekom druge smiselno enake odločbe.

* + 1. Uvedba izvajalca v delo, prijava gradbišča, roki

Inženir mora:

* uvesti izvajalca gradnje najkasneje v roku 30 dni po podpisu pogodbe oziroma skladno s pogodbo o izvedbi gradnje;
* vsaj 90 dni pred začetkom del obvestiti (pisno) upravljavce druge gospodarske infrastrukture o začetku gradnje v skladu z določili Zakona o cestah;
* vsaj 10 dni pred začetkom izvajanja gradnje naročniku posredovati izpolnjen obrazec Prijava začetka gradnje s prilogami skladno s 63.členom GZ, ki ga v nadaljevanju naročnik posreduje pristojnemu upravnemu organu za gradbene zadeve;
* vsaj 18 dni pred začetkom del obrazec Prijave gradbišča v skladu s 5.členom Uredbe o zagotavljanju varnosti in zdravja pri delu na začasnih in premičnih odrih, ki ga v nadaljevanju naročnik posreduje inšpekciji za delo;
* vsaj 10 dni pred pričetkom gradnje posredovati vsem soglasodajalcem oz.mnenjedajalcem obvestilo o pričetku in kopijo v vednost naročniku,
* posredovati kopije dogovora o izvajanju varnostnih ukrepov na gradbišču pred pričetkom del na naslov naročnika;
* posredovati potrjen programa notranje kontrole kakovosti pred začetkom del na naslov naročnika;
* izdelati program preiskav za izvedbo zunanje kontrole kakovosti najkasneje v roku 15 dni od naročila naročnika;
  + 1. Nadzor izvajanja del v skladu z veljavno zakonodajo in dokumentacijo
* nadzor nad gradnjo cest oziroma objektov iz opisa projektov skladno z veljavnimi predpisi s področja graditve objektov oziroma predpisi s področja javnih cest,
* pravočasno obveščanje naročnika o vseh pomanjkljivostih, ki se ugotovijo med izvajanjem ter koordinira odpravo le- teh,
* tekoče kontroliranje in potrjevanje gradbenega dnevnika in Knjige obračunskih izmer,
* tekoče kontrolirati delo notranje in zunanje kontrole kakovosti.
  + 1. Varstvo okolja

V sklopu nadzora nad gradnjo inženir izvaja tudi nadzor nad izvajanjem in spoštovanjem predpisov, ki izhajajo iz Zakona o varstvu okolja. Ob tem še zlasti na zagotovitev ustreznega ravnanja z odpadki, ki nastajajo pri izvedbi del v skladu s predpisi za ravnaje z odpadki vključno z vso potrebno dokumentacijo, ki je sestavni del dokazila o zanesljivosti objekta (mdr. pooblastilo za oddajo gradbenih odpadkov, pooblastilo za vlaganje in potrjevanje evidenčnih listov za ravnanje z odpadki, mesečna in končno poročilo o ravnanju z odpadki,…). Ob koncu gradnje Inženir pregledano in potrjeno poročilo o ravnanju z odpadki posreduje na naslov naročnika (poleg izvoda, ki se oddaja v sklopu dokumentacije za pregled objekta).

* + 1. Nadzor nad izvajanjem dogovorjenih rokov izgradnje

Inženir je zadolžen za nadzor in kontrolo rokov izvedbe izvajalca gradenj. Izvajalec v skladu s pogodbo izdela podroben terminski plan izvedbe del. Inženir terminski plan izvajalca pregleda, po potrebi korigira in predlaga naročniku v potrditev.

Usklajeni terminski plan gradnje v imenu naročnika potrdi vodja investicijskega projekta.

Inženir tekoče spremlja realizacijo dogovorjenih rokov in o napredovanju del tedensko obvešča naročnika na koordinacijskih sestankih.

* + 1. Odprava ugotovljenih pomanjkljivosti na objektu

Sestavni del izvajanja strokovnega nadzora je tudi ugotavljanje pomanjkljivosti in kontrola odprave le-teh, in sicer:

* zagotovitev sprotne odprave ugotovljenih pomanjkljivosti med gradnjo
* po prejetju izjave o dokončanju del izvesti pregled pred komisijskim oz. tehničnim pregledom objekta
* kontrola odprave vseh pomanjkljivosti, ugotovljenih na komisijskem oz. tehničnem pregledu pred primopredajo objekta

Evidenca ugotovljenih pomanjkljivosti mora biti vodena z vpisom v gradbenih dnevnik in v zapisnikih operativnih sestankov, ki so sestavni del gradbenega dnevnika.

* + 1. Organizacija komisijskega oz. tehničnega pregleda objekta in uporabno dovoljenje

Pregled investicijskih vzdrževalnih del oz. vzdrževalnih del v javno korist se izvede v skladu z določili in roki iz 18.člena Zakona o cestah. Pregled objektov za katere je bilo izdano gradbeno dovoljenje se izvede v skladu s predpisi o graditvi objektov oziroma 53. členom Zakona o cestah. Inženir sodeluje tudi v postopku za izdajo uporabnega dovoljenja.

* + 1. Garancijska doba

Inženir se zavezuje, da bo kot sestavni del inženirske storitve na poziv naročnika sodeloval pri pregledih objektov ali izvedel pregled objekta v času garancijske dobe in da so morebitni stroški vključeni v inženirsko storitev.

* + 1. Povzročena škoda in dodatni stroški

Ponudnik za vse inženirske storitve, ki so opisane s tem opisom naročila, prevzema odgovornost za uspešno realizacijo projekta.

Morebitna škoda ali dodatni stroški, ki so posledica neustrezno opravljenih nalog, za katere je inženir zadolžen, bremenijo inženirja, oziroma se ne priznajo.

Morebitna škoda ali dodatni stroški, ki so posledica neustrezno opravljenih nalog, za katere je inženir zadolžen, bremenijo inženirja in se obračunajo pri plačilu inženirskih storitev. Med dodatne stroške sodijo zlasti vračilo takse in odvetniških stroškov pri revizijskih zahtevkih ter stroški zaradi dodatnega dela naročnika. Če zaradi neustrezno opravljenih nalog, za katere je inženir zadolžen pride do razveljavitve postopka oddaje javnega naročila, se inženirju stroški za opravljeno delo v tem postopku ne priznajo. Škodo ali dodatne stroške zaradi neustrezno opravljenih nalog inženirja oceni posebna komisija, imenovana s strani naročnika. Komisija o svojih ugotovitvah izda poročilo, ki služi kot podlaga za odbitek pri obračunu inženirskih storitev.

* + 1. Aktivnosti, ki jih bo izvedel naročnik sam

Naročnik bo spremljal prisotnost vodje nadzora na gradbišču in njegovo delo.

Naročnik si pridržuje pravico, da ne glede na stopnjo izvedbe katerekoli navedene aktivnosti, brez obrazložitve odloči, da bo aktivnost izvedel sam.

* + 1. Nesolidnost

V primeru ugotovljene odsotnosti oz. opuščanja pogodbenih obveznosti bo naročnik pričel s postopkom ugotavljanja nesolidnosti odgovorne osebe, lahko pa tudi s postopkom nesolidnosti pravne osebe.

* 1. DELO KOORDINATORJA ZA VARSTVO IN ZDRAVJE PRI DELU

Dela koordinatorja je potrebno izvajati v obsegu in v skladu z v času gradnje veljavnim Zakonom o varnosti in zdravju pri delu in Uredbo o zagotavljanju varnosti in zdravja pri delu na začasnih in premičnih gradbiščih. V sklopu tega se od koordinatorja pričakuje, da spoštuje tudi določbe alineje f, 8. člena Uredbe in v sklopu del zagotavlja, da na gradbišče vstopajo le osebe, ki so na gradbišču zaposlene in osebe, ki imajo dovoljenje za vstop na gradbišče. Navedeno zlasti z rednim spremljanjem seznama delavcev, pregledom pogodb o delu, izpitov za varstvo pri delu in zdravniških pregledov za delavce, ki izvajajo dela na gradbišču.

* 1. VSEBINSKI IN FINANČNI NADZOR
     1. Pregled in vrednotenje zahtevkov

Najavo zahtevka in zahtevek mora izvajalec gradnje nasloviti naročniku in v vednost inženirju. V kolikor Inženir prejme najavo zahtevka ali zahtevek neposredno od izvajalca gradnje, mora le to zavrniti in obvestiti izvajalca, da jo poseduje naročniku skladno s Posebnimi pogoji pogodb FIDIC.

Eventualne zahtevke izvajalca gradnje bo Inženir pregledal in vrednotil ter podal naročniku argumentiran predlog za potrditev, dopolnitev ali zavrnitev najkasneje v 20 dneh od prejema zahtevka. Nepredvidena dela mora inženir uskladiti z naročnikom, odgovornim projektantom, izvajalcem zunanje kontrole kvalitete in vse navedeno v skladu z določili Zakona o javnem naročanju. V kolikor gre za spremembo projektnih rešitev, mora inženir pripraviti utemeljitev spremembe.

Pred izvedbo del, ki so predmet zahtevka, mora biti podano pisno soglasje Naročnika skladno s Posebnimi pogoji pogodb FIDIC.

Več in manj dela inženir potrjuje na podlagi Knjige obračunskih izmer. V primeru, da skupna vrednost več in manj del presega pogodbeno vrednost, mora pred potrditvijo več del pridobiti soglasje naročnika skladno s Posebnimi pogoji FIDIC.

Na morebitne potrebe po spremembi pogodbe z izvajalcem je inženir dolžan opozoriti naročnika takoj, ko je to mogoče, vendar najkasneje 30 dni pred potekom pogodbe z izvajalcem in pravočasno pripraviti vse potrebne podlage za spremembo pogodbe.

* + 1. Izvajanje kontrole mesečnih situacij izdanih s strani izvajalca in obračun

Inženir je dolžan preveriti opravljena dela pred izstavitvijo mesečne situacije oz. računa skladno z veljavno zakonodajo in določili pogodbe za gradnjo ter po naročnikovih navodilih pripraviti obrazložitve prekoračitve pogodbenih količin in nepredvidenih ali dodatnih del.

* + 1. Letna dinamika porabe sredstev

Inženir je dolžan najkasneje do 25.11. v tekočem koledarskem letu podati poročilo o letni realizaciji investicijskega projekta in inženirske pogodbe in podati predlog za načrtovano dinamiko porabe sredstev za prihodnje leto. Predlog potrdi vodja investicijskega projekta.

1. OBRAČUN INŽENIRSKIH STORITEV

Direkcija Republike Slovenije za infrastrukturo je po pooblastilu izvedla skupno javno naročilo v imenu in za račun lokalnih skupnosti. V času izvedbe bo v imenu naročnikov vlogo naročnika v celoti izvajala Direkcija Republike Slovenije za infrastrukturo. Delež, ki ga prevzemajo lokalne skupnosti, je določen v sofinancerski pogodbi sklenjeni med Direkcijo RS za infrastrukturo in lokalnimi skupnostmi (sofinancerji) – Občino Hrpelje Kozina, Občino Divača in Občino Ilirska Bistrica. Ob uvedbi v delo bo izvajalec prejel sofinancerski sporazum in delilnik. Lokalne skupnosti bodo za delež, ki ga prevzemajo, z izvajalcem sklenile ločene pogodbe.

Inženir se obvezuje, da:

* bo obračun izdelal točno, redno in pravočasno. Naročnik obračun pregleda, podpiše in odobri ali zavrne oz. uskladi z izvajalcem;
* bo predložil mesečno evidenco opravljenih inženirskih storitev, pri čemer velja, da so potrjeni obračunski obrazci osnova za izdajo začasne oz. končne situacije in so obvezna priloga računa;
* zagotovil stalno prisotnost vodje nadzora in v primeru odsotnosti imenovati svojega namestnika (letni dopust, bolniška,..).

Način obračuna je opredeljen tako, da se:

* dela obračunavajo v skladu s predhodno potrjenim okvirnim in podrobnim terminskim planom,
* opravljena dela obračuna mesečno sorazmerno z obsegom izvedenih storitev, po dejansko opravljenih in s strani naročnika potrjenih količinah na predpisanih obrazcih (glej: Priloga “Obračunski listi”);
* delež inženirskih storitev se v primerih, ko na objektu nastopata dva ali več investitorja (sofinancerjev), določi na osnovi deležev določenih v izvajalski pogodbi. Za ta delež bo Inženir sklenil ustrezno pogodbo s sofinancer.

Inženir bo predloži Obrazec za obračun inženirskih storitev, izdelan z orodjem Microsoft Excel za tekoči mesec in zbirno za ves čas trajanja objekta v elektronski obliki in pisni obliki.

1. SPREMEMBA POGODBE O IZVEDBI JAVNEGA NAROČILA MED NJENO VELJAVNOSTJO

Naročnik si pridružuje pravico do sprememb osnovne pogodbe na način in pod pogoji, določenimi v 95.členu ZJN-3.

Kot dodatne in nepredvidene storitve, ki niso vključene v prvotno naročilo in jih skrben naročnik ni mogel predvideti, bo naročnik upošteval:

* Dodatne in nepredvidene storitve, ki jih mora opraviti inženir pri nadzoru gradnje (storitev IZVEDBA v obračunskem listu) v kolikor se je povečala ocenjena vrednost investicije, ki je predmet nadzora za več kot 10 % in
* dodatne in nepredvidene storitve, ki jih mora opraviti inženir pri nadzoru gradnje (storitev IZVEDBA v obračunskem listu) v kolikor se je podaljšal rok gradnje investicije, ki je predmet nadzora za več kot 10 % predvidenega časa gradbenih del.

V primeru dodatnih in nepredvidenih storitev, se le te obračunajo kot sorazmeren delež storitve »IZVEDBA« iz obračunskega lista in sicer po naslednjem izračunu:

STROŠEK DODATNIH STORITEV ZARADI POVEČANJA VREDNOSTI INVESTICIJE - DSI1

OVG – ocenjena vrednost gradnje

VG – vrednost gradnje (skupna pogodbena vrednost in aneksov)

PIS - pogodbena vrednost inženirskih storitev

DSI1 - strošek dodatnih storitev

Kadar je

VG / OVG -1 ≥ 0,10

potem je

DSI1 = PIS\*0,77\*(VG / OVG – 1,1)

1. POJASNILA IZRAZOV

**INVD** - investicijska vzdrževalna dela, kot jih predpisuje 1.odstavek 18.člena Zakona o cestah

**VDJK** - vzdrževalna dela v javno korist, kot jih predpisuje 3.odstavek 18.člena Zakona o cestah

**GD** - gradbeno dovoljenje, kot ga zahtevajo predpisi s področja graditve

***PRILOGE:***

1. *Opis projekta*
2. *»Navodila za izvajanje inženirskih storitev pri izvajanju investicijskih projektov na G + R cestah«, Direkcije RS za infrastrukturo z dne 19.04.2019 s prilogami in dopolnitvami (navodila št. 37165-6/2019)*
3. *PZI, Sanacija vozišča regionalne ceste III. Reda št. 940, odsek 3214 Zavrhek-Artviže-Pregarje, od km 10,750 do km 20,470 (Krasinvest d.o.o Sežana, št. proj. 17-020-031, februar 2019, investitor  Občina Hrpelje - Kozina in Občina Divača) – pregledna situacija list 1*
4. *PZI, Sanacija vozišča regionalne ceste III. Reda št. 940, odsek 3214 Zavrhek-Artviže-Pregarje, od km 10,750 do km 20,470 (Krasinvest d.o.o Sežana, št. proj. 17-020-031, februar 2019, investitor  Občina Hrpelje - Kozina in Občina Divača) – pregledna situacija list 2*
5. *PZI, Sanacija vozišča regionalne ceste III. Reda št. 940, odsek 3214 Zavrhek-Artviže-Pregarje, od km 20,470 do km 23,380 (Krasinvest d.o.o Sežana,  št. proj. 16-034-070, november 2018, investitor Občina Il Bistrica)-pregledna situacija*
6. *PZI, Povezovalni vodovod Ilirska Bistrica-Rodik, odsek Rjavče-Artviže-Rodik (Krasinvest d.o.o. Sežana, št. proj. 16-034-033, avgust 2016)-list 1*
7. *PZI, Povezovalni vodovod Ilirska Bistrica-Rodik, odsek Rjavče-Artviže-Rodik (Krasinvest d.o.o. Sežana, št. proj. 16-034-033, avgust 2016)-list 2*
8. *PZI, Povezovalni vodovod Ilirska Bistrica-Rodik, odsek Pregarje-Rjavče (Krasinvest d.o.o. Sežana, št. proj. 16-020-019, julij 2016) – pregledna situacija 1*
9. *PZI, Povezovalni vodovod Ilirska Bistrica-Rodik, odsek Pregarje-Rjavče (Krasinvest d.o.o. Sežana, št. proj. 16-020-019, julij 2016)-pregledna situacija 2*